En nozvezh etre dilun ha dimeurzh, un nebeud deizioù goude laeroñsi gourmarc’had Leclerc Montroulez, e oa bet taget stal Champion Plañvour gant ur strollad laeron. A-raok mont d’ar stal o doa dalc’het ar rener, an aotrou Alain Rault, hag e wreg da ostajidi en o zi. Dre chañs, goude ur senario droch-mik, o doa an tri laer dilezet o freizh, da lavaret eo 5.000 euro, war o lerc’h. Harzet e oa bet unan anezho gant ar polis met an daou all a oa war dec’h dec’h da noz c’hoazh.